**ОБЩИНА СРЕДЕЦ**

**ОБЩИНСКО ПРЕДПРИЯТИЕ „ОБЩИНСКИ ГОРИ” ГР. СРЕДЕЦ**

**8300 гр.Средец, ул.”Васил Коларов” № 29**

**З А П О В Е Д**

***№ 411***

***гр.Средец 06.03.2024 год.***

На основание чл. 23, ал.1, т. 1 и ал.2 от „Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти”, наричана по-долу Наредбата, чл. 174, ал. 2 от Закона за горите и утвърден от мен Протокол от 27.02.2024 г. на Комисия, назначена за провеждане на търг с тайно наддаване за избор на изпълнител на услугата **„Добив на дървесина” (сеч, извоз, сортиране и рампиране на маркирана дървесина до временен склад) от ОГТ“ – обект №24-02-Д - „Белеврен“ на територията на Община Средец,** открит със заповед № 330/09.02.2024 г. на Кмет на Община Средец, след като прецених, че констатациите и решенията на комисията са законосъобразни и правилни:

**ОБЯВЯВАМ:**

1.Класиране на кандидатите за избор на изпълнител на дейността **„„Добив на дървесина” (сеч, извоз, сортиране и рампиране на маркирана дървесина до временен склад) от ОГТ“ – обект №24-02-Д - „Белеврен“ на територията на Община Средец находящи се в землище с. Белеврен, Община Средец, ОГТ- гр. Средец**, открит със Заповед № 330/09.02.2024 год. на Кмет на Община Средец

* 1. **На първо място: "ДЪРТИ ЛЕС“ ЕООД ЕИК 207515072, със седалище и адрес: с. Равнец, ул. „Дружба“ 1, общ. Бургас, обл. Бургас, представлявано от Стойка Събева - управител**

1. . Отстранени от участие кандидати: НЯМА.

**ОПРЕДЕЛЯМ:**

1. За ИЗПЪЛНИТЕЛ**: "ДЪРТИ ЛЕС“ ЕООД ЕИК 207515072, със седалище и адрес: с. Равнец, ул. „Дружба“ 1, общ. Бургас, обл. Бургас, представлявано от Стойка Събева - управител**, с предложена най-ниска цена сумата в размер на **129 450,00 (сто двадесет и девет хиляди четиристотин и петдесет) лева без ДДС**.

**НАРЕЖДАМ:**

В **14-дневен** **срок** от издаване на настоящата заповед, изпълнителят, определен с т. 3 от същата заповед или изрично упълномощен негов представител да се яви в административната сграда на ОП „Общински гори“ Средец, за сключване на договор за избор на изпълнител за услугата включена в – **Обект № 24-02-Д - „Белеврен“ *.***

**5.** В **5 дневен срок от издаване** заповедта, определеният за изпълнител участник следва -да представи на продавача документите по чл. 35, ал. 5 от Наредбата:

5.1. Заверено копие или оригинал от свидетелство за съдимост на физическото лице или на лицата, които представляват съответния продавач (участник), съгласно Търговския закон или законодателството на държава – членка на Европейския съюз, или на друга държава – страна по Споразумението за Европейското икономическо пространство, където участникът е регистриран. **Представя се и за подизпълнителя/те, ако ползва такива – когато е приложимо;**

**6.** Договор не се сключва с участник, определен за изпълнител, който:

а) има парични задължения към държавата, установени с влязъл в сила акт на компетентен държавен орган.

б) има парични задължения към Държавата или Община Средец установени с влязъл в сила акт на компетентен държавен орган.

**7.** На основание чл. 23, ал.3 от Наредбата във вр. с чл, 60, ал.1 от АПК, допускам предварително изпълнение на настоящата заповед.

Мотиви: Допускането на предварително изпълнение се налага с оглед обстоятелството, че дървесината предназначена за добив е предназначена за задоволяване на нуждите на местното население. Своевременното започване на изпълнение на задълженията по договор, ще спомогне за изпълнение и на последващите действия по продажба на дървесина.

Разпореждането за предварително изпълнение подлежи на обжалване с частна жалба пред Административен съд Бургас в тридневен срок считано от съобщаването му.

Настоящата заповед да се съобщи на заинтересованите лица по реда на чл. 61 от АПК и да се публикува на интернет страниците на Община Средец ОП „Общински гори“ Средец.

**8**. Настоящата заповед може да се обжалва чрез Кмет на Община Средец пред Административен съд – гр. Бургас, по реда на АПК в четиринадесетдневен срок от съобщаването й.

**9**. Контрол по изпълнение на Заповедта възлагам на инж. Стойко Стоянов – Директор ОП „Общински гори“ Средец.

................................................

**Инж. Иван Кичев – Кмет на Община Средец**